<table style="width: 90%;" id="AutoNumber1" cellspacing="1" cellpadding="2" border="0">
<tbody>
<tr>
<td bgcolor="#f0f0f0" width="50%"></td>
</tr>
<tr>
<td bgcolor="#f0f0f0" width="50%"><b>Χρηματοδότηση: </b>ERASMUS+</td>
</tr>
<tr>
<td bgcolor="#f0f0f0" width="50%"><b>Έναρξη: </b>1-10-2016</td>
</tr>
<tr>
<td bgcolor="#f0f0f0" width="50%"><b>Λήξη: </b>31-9-2018</td>
</tr>
<tr>
<td bgcolor="#f0f0f0" width="50%"><b>Ιστοσελίδα: </b><a target="_blank" href="http://europeanschoolradio.eu">http://europeanschoolradio.eu<br /></a></td>
</tr>
<tr>
<td bgcolor="#f0f0f0" width="50%">
<div><b>Αναλυτική Περιγραφή: </b></div>
<div>
<div>Το έργο NEStOR θα αναδείξει την ευρωπαϊκή διάσταση του υφιστάμενου Μαθητικού Ραδιοφώνου European School Radio, (<a href="http://europeanschoolradio.eu">http://europeanschoolradio.eu</a>), που λειτουργεί στην Ελλάδα εδώ και 6 χρόνια με μεγάλη επιτυχία, στα πλαίσια του οποίου θα διεξαχθεί επιστημονική μελέτη στον χώρο της ευρωπαϊκής εκπαιδευτικής πολιτικής για τον τρόπο ένταξης του Μαθητικού Ραδιοφώνου σε όλη την Ευρώπη, βασισμένη στην ανάγκη καλλιέργειας του “μιντιακού γραμματισμού” μέσα από τα σχολεία. Σκοπός του προγράμματος είναι η δημιουργία ενός ευέλικτου, πολύγλωσσου, σύγχρονου και ελκυστικού μέσου, του Διαδικτυακού Ραδιοφώνου, μέσω του οποίου θα διευκολύνεται η διακρατική εκπαιδευτική συνεργασία σε όλη την Ευρώπη. Μέσα από το πρόγραμμα θα παρέχεται μια ασφαλής υπηρεσία μαθητικού Διαδικτυακού Ραδιοφώνου, φιλική στον χρήση και προσβάσιμη από μαθητές με ιδιαίτερες εκπαιδευτικές ανάγκες, η οποία θα εμπλουτιστεί με διαθεματικό εκπαιδευτικό υλικό για τη σχολική εκπαίδευση σε ευρωπαϊκό επίπεδο, ενταγμένο στις σύγχρονες εκπαιδευτικές απαιτήσεις. Το έργο θα προσφέρει στην εκπαιδευτική κοινότητα τα απαραίτητα εργαλεία για την καλλιέργεια δεξιοτήτων επικοινωνίας, τη συμμετοχή κάθε Ευρωπαίου μαθητή σε ένα κοινό ραδιοφωνικό πρόγραμμα και την ανταλλαγή και τη διάχυση πολιτισμικών στοιχείων μέσα από το Μαθητικό Ραδιόφωνο.</div>
<div>&nbsp;</div>
<div>Συγχρόνως, η λειτουργικότητα του Μαθητικού Ραδιοφώνου θα συνδυαστεί με τη χρήση του, ως ένα πλήρες παιδαγωγικό εργαλείο στα χέρια της εκπαιδευτικής κοινότητας, στα πλαίσια της ένταξης των ψηφιακών μέσων στη σύγχρονη εκπαιδευτική διαδικασία. Οι εκπαιδευτικοί Πρωτοβάθμιας και Δευτεροβάθμιας Εκπαίδευσης που θα συμμετέχουν στο έργο θα επιμορφωθούν στο πεδίο του γραμματισμού των Μέσων, και ιδιαίτερα στο Μαθητικό Ραδιόφωνο και θα κληθούν να διαμορφώσουν από κοινού εκπαιδευτικά σενάρια σε ένα ευρύ φάσμα γνωστικών αντικειμένων, με σκοπό την εφαρμογή τους στη σχολική πράξη και την αξιολόγηση τους. Το Μαθητικό Διαδικτυακό Ραδιόφωνο απευθύνεται σε μαθητές και εκπαιδευτικούς, χωρίς διακρίσεις, δίνοντας έμφαση στην ανάδειξη της δημιουργικότητας και της καινοτομίας, στην συσχέτιση των Μέσων Μαζικής Ενημέρωσης με την εκπαίδευση, δημιουργώντας για αυτούς επαγγελματικές προοπτικές για το μέλλον.</div>
</div>
<div>
<div class="eduweb-article">&nbsp;</div>
</div>
</td>
</tr>
</tbody>
</table>